O **Partido Socialdemócrata Checo** (**Česká strana sociálně demokratická** ou **ČSSD)** é un partido político de ideoloxía socialdemócrata da República Checa. A nivel internacional pertence á Internacional Socialista, mentres que a nivel europeo forma parte do Partido Socialista Europeo, formando parte do grupo de Aliaza Progresista de Socialistas e Demócratas no Parlamento Europeo.

Historia
--------

O ČSSD naceu no ano 1878, cando os territorios que actualmente ocupan a República Checa e Eslovaquia formaban parte do Imperio Austrohúngaro. Dende o ano da súa fundación ata 1893 foi denominado *Sociálně-demokratická strana českoslovanská v Rakousku* (Partido Socialdemocrático Checoslovaco dos Traballadores), actuando como unha parte do Partido Socialdemócrata de Austria. En 1893 pasou a actuar de xeito independente baixo a denominación de *Českoslovanská sociálně demokratická stranu dělnická* (Partido Socialdemócrata dos Traballadores Checoslovacos).

Trala fragmentación do Imperio Austrohúngaro e a formación de Checoslovaquia en 1918, o partido presentouse ás eleccións xunto co Sociálnodemokratická Strana Slovenska (Partido Socialdemócrata Eslovaco). Entre 1938 e 1941 pasou a formar parte do *Národní strana práce* (Partido Nacional do Traballo), un partido de unidade de esquerdas cos socialdemócratas e parte do Partido Nacional Social Checo. Entre 1948 e 1989 o partido únese ao Komunistická Strana Československa (Partido Comunista de Checoslovaquia), aínda que algúns membros se mantiveron no exilio en Londres. Entre 1990 e 1993 pasou a denominarse *Československá sociální demokracie* (Socialdemocracia Checoslovaca), para adoptar a súa denominación actual en 1993 trala disolución de Checoslovaquia.

Tras gañar as eleccións lexislativas de 1998, o ČSSD formou goberno con Miloš Zeman como primeiro ministro, e conservou o poder dende aquela con Stanislav Gross, e logo da súa renuncia o 25 de abril de 2005 con Jiří Paroubek, quen asumiu o cargo. O ČSSD gañou as eleccións de 2002 con 70 deputados de 200 na cámara baixa, mais perdeu as de 2006 a pesar de que conseguiu elevar o seu número de deputados ata os 74 e acadar un 32,3 % dos votos, xa que se viu superado polo ODS, que conseguiría 7 escanos máis.

Nas eleccións lexislativas de 2010 conseguiu ser a forza política máis votada cun 22,08 % dos votos, por diante do ODS, malia perder unha cantidade considerable de apoios e pasar dos 74 escanos a 56 de 200 posibles.

Election results
----------------

### Eleccións á Asemblea Nacional da República Checoslovaca

| Eleccións | Votos | Porcentaxe de votos | Escanos |
| --- | --- | --- | --- |
| 1920  | 1.590.520  | 25,7  | 74 |
| 1925  | 632.403  | 8,9  | 29 |
| 1929  | 963.462  | 13  | 39 |
| 1935  | 1.032.773  | 12,6  | 38 |
| 1946  | 855.771  | 12  | 37 |

### Eleccións ao Parlamento Checo

| Eleccións | Votos | Porcentaxe de votos | Escanos | Posto | No goberno |
| --- | --- | --- | --- | --- | --- |
| 1990  | 296.165  | 4,1  | 0  | 6º  | Non |
| 1992  | 422.736▲ | 6,53▲  | 16▲  | 3º ▲ | Non  |
| 1996  | 1.602.250▲ | 26,4▲ | 61▲ | 2º ▲ | Non |
| 1998  | 1.928.660▲ | 32,31▲  | 74▲  | 1º▲  | Si |
| 2002  | 1.440.279 ▼ | 30,2▼ | 70▼ | 1º  | Si |
| 2006  | 1.728.827▲  | 32,32▲ | 74▲ | 2º▲ | Non |
| 2010  | 1.155.267▼ | 22,08▼ | 56▼ | 1º▲ | Non |
|

### Eleccións ao Senado

En 1996 elixiuse todo o senado (81 escanos), nas seguintes eleccións só se escolleu un terzo do Senado.

| Eleccións | Escanos conseguidos |
| --- | --- |
| 1996 |  25  |
| 1998 |  3  |
| 2000 |  1  |
| 2002 |  7  |
| 2004 |  0  |
| 2006 |  6  |
| 2007 |  1  |
| 2008 |  23  |
| 2010 |  12  |
| 2011 |  1  |

### Eleccións ao Parlamento Europeo

| Eleccións | Votos | Porcentaxe de votos | Escanos |
| --- | --- | --- | --- |
| 2004 | 204.903  | 8,78  | 2 |
| 2009 | 528.132  | 22,39  | 7 |

### Eleccións rexionais

| Eleccións | Votos | Porcentaxe de votos | Concelleiros |
| --- | --- | --- | --- |
| 2000 | 344.441 | 14,67 | 112 |
| 2004 | 297.083 | 14,03 | 105 |
| 2008 | 1.044.719 | 35,86 | 280 |

### Eleccións municipais

| Eleccións | Porcentaxe de votos | Concelleiros |
| --- | --- | --- |
| 1994 | 8,7 |  |
| 1998 | 17,54 |  |
| 2002 | 15,57 | 4.664 |
| 2006 | 16,61 | 4.331 |
| 2010 | 19,68 | 4.584 |

Líderes do Partido Socialdemócrata Checo
----------------------------------------

### Partido Socialdemocrático Checoslovaco dos Traballadores

* Antonín Němec (1904–1915)
* Bohumír Šmeral (1916–1917)

### Partido Socialdemócrata dos Traballadores Checoslovacos

* Antonín Němec (1917–1925)
* Antonín Hampl (1925–1938)

### Socialdemocracia Checoslovaca

* Zdeněk Fierlinger (1945–1947)
* Bohumil Laušman (1947–1948)

### Socialdemocracia Checoslovaca no exilio

* Blažej Vilím (1948)
* Václav Majer (1948–1972)
* Vilém Bernard (1972–1989)
* Karel Hrubý

### Partido Socialdemócrata Checo

* Jiří Horák (1989–1993)

### Czech Social Democratic Party

* Miloš Zeman (28 de febreiro de 1993 – abril de 2001)
* Vladimír Špidla (abril de 2001 – 26 de xuño de 2004)
* Stanislav Gross (26 de xuño de 2004 – 26 de abril de 2005)
	+ Bohuslav Sobotka (temporal) (2005–2006)
* Jiří Paroubek (2006–2010)
* Bohuslav Sobotka (2011–presente)

Notas
-----

1. ↑  "Parties and Elections in Europe: The database about parliamentary elections and political parties in Europe, by Wolfram Nordsieck". Arquivado dende o orixinal o 19 de outubro de 2013. Consultado o 20 de outubro de 2012.
2. ↑  "Long-term party program" (PDF). Arquivado dende o orixinal (PDF) o 18 de xullo de 2011. Consultado o 18 de xullo de 2011.

Véxase tamén
------------

### Ligazóns externas

* Sitio web oficial *(en checo)*

|  |  |
| --- | --- |
| Control de autoridades | 
* Wd: Q341148
* WorldCat
* VIAF: 128796604
* BRE: 4685061
* EBID: ID
* ISNI: 0000 0000 8852 7608
* LCCN: n99036977
* NKC: ko2002139399
* SUDOC: 186035624

 |